Ehdotus NEUVOSTON TÄYTÄNTÖÖNPANOASETUS lopullisen polkumyyntitullin käyttöönotosta Intiasta, Indonesiasta, Malesiasta, Korean tasavallasta, Thaimaasta ja Taiwanista peräisin olevan tietynlaisen polyeteenitereftalaatin tuonnissa annetun asetuksen (EY) N:o 192/2007 muuttamisesta /* COM/2013/0238 final - 2013/0126 (NLE) */





PERUSTELUT 1) Ehdotuksen tausta 110 || · Ehdotuksen perustelut ja tavoitteet Tämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30. marraskuuta 2009 annetun neuvoston asetuksen (EY) N:o 1225/2009[1], jäljempänä ’perusasetus’, soveltamista tietynlaisen Intiasta, Indonesiasta, Malesiasta, Korean tasavallasta, Thaimaasta ja Taiwanista peräisin olevan tietynlaisen polyeteenitereftalaatin tuontia koskevassa menettelyssä. · Yleinen tausta Ehdotus perustuu perusasetuksen soveltamiseen ja koskee komission aiemmin hyväksymien (päätös 2000/745/EY[2] sellaisena kuin se on muutettuna päätöksellä 2002/232/EY[3]) kahden hintasitoumuksen peruuttamista edellä tarkoitetun polkumyyntimenettelyn yhteydessä. 139 || · Voimassa olevat aiemmat säännökset Neuvosto otti asetuksella (EY) N:o 192/2007[4] käyttöön lopullisen polkumyyntitullin Intiasta, Indonesiasta, Malesiasta, Korean tasavallasta, Thaimaasta ja Taiwanista peräisin olevan tietynlaisen polyeteenitereftalaatin (PET) tuonnissa. Komissio hyväksyi päätöksellä 2000/745/EY[5], sellaisena kuin se on muutettuna päätöksellä 2002/232/EY[6], viisi hintasitoumusta indonesialaisilta ja intialaisilta yrityksiltä. 141 || · Johdonmukaisuus suhteessa unionin muuhun politiikkaan ja muihin tavoitteisiin Ei koske tätä ehdotusta. 2) Kuulemisten ja vaikutustenarviointien tulokset || · Intressitahojen kuuleminen 219 || Menettelyn osapuolilla on ollut mahdollisuus esittää huomautuksia perusasetuksen 8 artiklan 9 kohdan mukaisesti. || · Asiantuntijatiedon käyttö 229 || Ulkopuolisten asiantuntijoiden käyttö ei ollut tarpeen. 230 || · Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta se sisältää tyhjentävän luettelon arvioitavista edellytyksistä. 3) Ehdotuksen oikeudellinen sisältö 305 || · Ehdotetun toimen lyhyt kuvaus Komissio peruuttaa kaksi hintasitoumusta, koska kyseiset yritykset ovat rikkoneet toistuvasti komission päätöstä. Sen vuoksi lopullisen polkumyyntitullin käyttöönotosta annettua komission asetusta olisi muutettava siten, että kyseiset yritykset olisi poistettava 2 artiklan 3 kohdassa mainitusta hintasitoumuksen tehneiden yritysten luettelosta. Tästä syystä ehdotetaan, että neuvosto hyväksyy liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä. 310 || · Oikeusperusta Neuvoston asetus (EY) N:o 1225/2009, annettu 30. marraskuuta 2009, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta. 329 || · Toissijaisuusperiaate Ehdotus kuuluu unionin yksinomaiseen toimivaltaan. Sen vuoksi toissijaisuusperiaatetta ei sovelleta. || · Suhteellisuusperiaate Ehdotus on suhteellisuusperiaatteen mukainen seuraavista syistä: 331 || Toimintatapa on kuvattu edellä mainitussa perusasetuksessa, eikä mahdollisuutta kansallisiin päätöksiin anneta. 332 || Velvoitetta selvittää, kuinka unionille, kansallisille hallituksille, alue- ja paikallisviranomaisille, talouden toimijoille ja kansalaisille aiheutuva taloudellinen tai hallinnollinen rasitus pidetään mahdollisimman pienenä ja oikeassa suhteessa tavoitteeseen, ei sovelleta. || · Sääntelytavan valinta 341 || Ehdotettu sääntelytapa: asetus. 342 || Muut sääntelytavat eivät soveltuisi seuraavasta syystä: Edellä mainitussa perusasetuksessa ei säädetä muista vaihtoehdoista. 4) Talousarviovaikutukset 409 || Ehdotuksella ei ole vaikutuksia unionin talousarvioon. 2013/0126 (NLE) Ehdotus NEUVOSTON TÄYTÄNTÖÖNPANOASETUS lopullisen polkumyyntitullin käyttöönotosta Intiasta, Indonesiasta, Malesiasta, Korean tasavallasta, Thaimaasta ja Taiwanista peräisin olevan tietynlaisen polyeteenitereftalaatin tuonnissa annetun asetuksen (EY) N:o 192/2007 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009[7], jäljempänä ’perusasetus’, ja erityisesti sen 8 ja 9 artiklan, ottaa huomioon ehdotuksen, jonka Euroopan komissio on tehnyt neuvoa-antavaa komiteaa kuultuaan, sekä katsoo seuraavaa: A. AIKAISEMPI MENETTELY (1) Neuvosto otti asetuksella (EY) N:o 192/2007[8] käyttöön lopullisen polkumyyntitullin tietynlaisen Intiasta, Indonesiasta, Malesiasta, Korean tasavallasta, Thaimaasta ja Taiwanista peräisin olevan polyeteenitereftalaatin (PET) tuonnissa toimenpiteiden voimassaolon päättymistä koskevan tarkastelun sekä osittaisen välivaiheen tarkastelun perusteella. Toimenpiteet otettiin alun perin käyttöön elokuussa 2000[9]. Toimenpiteiden voimassaolon päättymistä tarkastellaan parhaillaan toisessa tarkastelussa[10]. (2) Komissio hyväksyi päätöksellä 2000/745/EY[11] muun muassa indonesialaisen yrityksen P.T Polypet Karyapersada, jäljempänä ’Polypet’, tarjoaman hintasitoumuksen. Uutta viejää koskevaan tarkasteluun[12] liittyvien päätelmien pohjalta komissio hyväksyi päätöksen 2000/745/EY muuttamisesta tehdyllä päätöksellä 2002/232/EY[13] intialaisen yrityksen Futura Polymers Limited, jäljempänä ’Futura’, tarjoaman sitoumuksen. B. SITOUMUSTEN PERUUTTAMINEN JA ASETUKSEN (EY) N:o 192/2007 MUUTTAMINEN (3) Komissio peruutti päätöksellä XX[14] yritysten Polypet ja Futura hintasitoumusten hyväksynnän. Sen vuoksi asetuksen (EY) N:o 192/2007 2 artiklan 3 kohtaa olisi muutettava. ON HYVÄKSYNYT TÄMÄN ASETUKSEN: 1 artikla Korvataan neuvoston asetuksen (EY) N:o 192/2007 2 artiklan 3 kohdassa oleva taulukko seuraavalla taulukolla: Maa || Yritys || Taric-lisäkoodi Intia || Reliance Industries Limited || A181 Intia || Pearl Engineering Polymers Limited || A182 Intia || Dhunseri Petrochem & Tea Limited || A585 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tehty Brysselissä Neuvoston puolesta Puheenjohtaja [1] EUVL L 343, 22.12.2009, s. 51. [2] EYVL L 301, 30.11.2000, s. 88. [3] EYVL L 78, 21.3.2002, s. 12; EUVL C 116, 15.5.2003, s. 2. [4] EUVL L 59, 27.2.2007, s. 1. [5] EYVL L 301, 30.11.2000, s. 88. [6] EYVL L 78, 21.3.2002, s. 12; EUVL C 116, 15.5.2003, s. 2. [7] EUVL L 343, 22.12.2009, s. 51. [8] EUVL L 59, 27.2.2007, s. 1. [9] EYVL L 199, 5.8.2000, s. 48. [10] EUVL C 55, 24.2.2012, s. 4. [11] EYVL L 301, 30.11.2000, s. 88. [12] EYVL L 78, 21.3.2002, s. 4. [13] EYVL L 78, 21.3.2002, s. 12; EUVL C 116, 16.5.2003, s. 2. [14] Katso tämän virallisen lehden sivu XX.